rejauldu/bengali-wikipedia huggingface dataset:
আজারবাইজান-ভারত সম্পর্ক আজারবাইজান এবং ভারত এর মধ্যকার দ্বিপাক্ষিক সম্পর্ককে নির্দেশ করে।   ইতিহাস  আজারবাইজান ও ভারতের মধ্যকার সম্পর্ক পুরনো এবং সমৃদ্ধ। ভারতের অনেক বিখ্যাত ব্যক্তি যেমন ড. এস রাধাকৃষ্ণান, সাবেক প্রধানমন্ত্রী জওহরলাল নেহেরু অতীতে বাকু সফর করেছেন। বিশিষ্ট আজারি শিল্পী আর.বেহবুদোভ, আজারবাইজান এবং ভারত উভয় দেশেই আজারবাইজানের সঙ্গীত এবং শিল্প প্রচার করেছেন।আরেকজন আজারি শিল্পী এলমিরা রাহিমোভা, ভারতে থাকাকালীন সময় ভারতীয় নৃত্য ও সঙ্গীত বিষয়ে অধ্যয়ন করেন। সিল্ক রুট এর মাধ্যমে ভারত ও আজারবাইজান অতীতে সংযুক্ত ছিল। এই রুটও ভারত ও আজারবাজানের অতীত সম্পর্ক থাকার ঘটনা প্রমাণ করে। এছাড়াও আজারবাইজান এর রাজধানী বাকুতে অবস্থিত কয়েকটি হিন্দু মন্দির আজারবাইজান ও ভারতের অতীত সম্পর্কের নিদর্শন হিসেবে রয়েছে। আজারবাইজান এবং ভারতে এই ঐতিহাসিক সম্পর্ক উভয় দেশের মানুষই স্মরণ করে।   অর্থনৈতিক সম্পর্ক  আজারবাইজানের সাথে ভারতের দ্বিপাক্ষিক বাণিজ্য সাম্প্রতিক সময়ে ধীরে ধীরে বৃদ্ধি পাচ্ছে। ভারতের ঔষধ শিল্প আজারবাইজান নির্ভর এবং আজারবাইজানে অবস্থিত। বহু ভারতীয় ঔষধ প্রস্তুতকারক প্রতিষ্ঠান আজারবাইজানে অবস্থিত। ভারত থেকে প্রত্যক্ষ ও পরোক্ষভাবে রপ্তানি হওয়া বিভিন্ন পণ্যের মধ্যে রয়েছে কাপড় এবং টেক্সটাইল, তথ্য প্রযুক্তি, খাদ্যদ্রব্য এবং ভারী যন্ত্র।   শক্তি সমন্বয়  নবায়নযোগ্য জ্বালানি খাতে ভবিষ্যৎ সম্ভাবনা অনুসন্ধান, শক্তি ব্যবহারে কার্যকারিতা এবং তেল ও গ্যাস সংক্রান্ত বিভিন্ন প্রকল্পের উপর আজারবাইজান ও ভারত চুক্তি সাক্ষর করেছে। এছাড়াও, পেট্রোরাসায়নিক খাতে ব্যবসায়িক সম্ভাবনা অনুসন্ধানে ভারতীয় কোম্পানি জিএআইএল এবং আজারবাইজানের কোম্পানি এসওসিএআর এর মাঝে সমঝোতা স্মারক সাক্ষরিত হয়।   গাজভিন-রাশত-আসতারা রেলপথ  উভয় দেশই, উত্তর-দক্ষিণ পরিবহন করিডোর এর অংশ হিসেবে গাজভিন-রাশত-আসতারা রেলপথ (ইরান) - আসতারা (আজারবাইজান) রেলপথ তৈরি করছে। প্রকল্পে বলা হয়েছে, এই রেলপথ দিয়ে প্রতি বছর ৬ মিলিয়ন মেট্রিক টন পণ্য পরিবহন করা যাবে এবং যার পরিমাণ পরবর্তী বছরগুলোতে আরও বৃদ্ধি পাবে। এই রেলপথ নির্মাণের ফলে, আজারবাইজান ও ভারতের মাঝে বিদ্যমান বাণিজ্য সম্পর্কের উন্নতি হবে এবং ভবিষ্যতে রাশিয়া, ইরানসহ আরও বিভিন্ন দেশ এর মাধ্যমে উপকৃত হবে। ভবিষ্যতে এটি আন্তর্জাতিক উত্তর-দক্ষিণ পরিবহণ করিডোর এর অংশ হবে।   সাংস্কৃতিক সম্পর্ক  ভারত ও আজারবাইজানের সাংস্কৃতিক সম্পর্ক অত্যন্ত নিকটবর্তী। বিশিষ্ট ফার্সি কবি নিজামি গনজাভি, আমির খুসরাউ এর সময় হতে পরিচিত। আমির খুসরাউ ছিলেন ১৮ শতকের একজন বিখ্যাত কবি এবং সুরকার। বিখ্যাত গায়ক রাশিদ বেহবুদোভ ছিলেন, ভারতীয় অভিনয় শিল্পী রাজ কাপুর এর সাথে বন্ধু। আরব ব্যতীত প্রায় সকল মুসলিমপ্রধান দেশেই নওরোজ পালন করা হয়, যা বসন্তের আগমন এবং নতুন বছরের সূচনা উপলক্ষ্যে পালিত হয়। এই উৎসবটির সাথেও ভারতবর্ষের সম্পর্ক রয়েছে।   তথ্যসূত্র   বিষয়শ্রেণী:আজারবাইজানের দ্বিপাক্ষিক সম্পর্ক বিষয়শ্রেণী:ভারতের দ্বিপাক্ষিক সম্পর্ক বিষয়শ্রেণী:আজারবাইজান-ভারত সম্পর্ক
জঁ কালভা (, ১০ই জুলাই, ১৫০৯২৭ মে, ১৫৬৪) একজন প্রভাবশালী ফরাসি ধর্মতত্ত্ববিদ ও প্রতিবাদী (প্রটেস্টান্ট) পুনর্গঠনের সময়কার একজন যাজক ছিলেন। তিনি খ্রিস্টান ধর্মতত্ত্ব ব্যবস্থার উন্নয়নের প্রধান ব্যক্তি ছিলেন। তার তৈরি ব্যবস্থাকে "কালভাঁবাদ" বলে অভিহিত করা হয়। মূলত মানবতাবাদী আইনজীবী হিসাবে প্রশিক্ষণপ্রাপ্ত কালভাঁ ১৫৩০-এর কাছাকাছি সময়ে রোমান ক্যাথলিক চার্চ থেকে কপর্দকশূন্য হন। ধর্মীয় উত্তেজনা একটি সহিংস বিপ্লবরুপে ফ্রান্সের প্রটেস্টান্টদের উপর আছড়ে পড়ার পর, কালভাঁ সুইজারল্যান্ডের বাজেলে পালিয়ে যান এবং সেখানে তিনি ১৫৩৬ সালে ধর্মের পরবর্তী বিকাশের জন্য খ্রিস্টান ধর্ম ইনস্টিটিউটের প্রথম সংস্করণ প্রকাশ করেন।  একই বছর জেনেভায় গির্জা সংস্কারের কাজে সাহায্যের জন্য কালভাঁ, উইলিয়াম ফ্যারেল দ্বারা নিয়োগপ্রাপ্ত হন। সিটি কাউন্সিল দ্বারা ফ্যারেল ও কালভাঁ দুজনের ধারণাই বাস্তবায়নে বাধাপ্রাপ্ত হয় ও তাদের দুজনকেই বহিস্কার করা হয়। মার্টিন বোচারের আমন্ত্রণে, কালভাঁ স্ত্রাসবুরে তার সংস্কার চালিয়ে যান ও তিনি ফরাসি উদ্বাস্তুদের একটি গির্জার মন্ত্রী হন। তিনি জেনেভা সংস্কার আন্দোলনের সমর্থন অব্যাহত রাখেন এবং শেষ পর্যন্ত তার গির্জার নেতৃত্ব ফিরিয়ে নেওয়ার জন্য তাকে আমন্ত্রণ জানানো হয়।  জেনেভায় ফেরার পর কালভাঁ গির্জা সরকার ব্যবস্থা ও গণ-প্রার্থনা সংক্রান্ত নতুন ধরন চালু করেন। যদিও শহরের কিছু প্রভাবশালী পরিবার তার কর্তৃপক্ষকে নিয়ন্ত্রণ করতে এর বিরোধিতা করেছিল। এই সময়ের মধ্যে তার মতবিরোধী হিসেবে পরিচিত মাইকেল সার্ভেটাস নামে স্পেনের এক লোক জেনেভো পৌঁছে। কেভিন তার প্রতি নিন্দা জানায় ও সিটি কাউন্সিল সার্ভেটাসের মৃত্যুদণ্ড কার্যকর করে। সহায়ক উদ্বাস্তুদের একটি অন্তঃপ্রবাহ অনুসরণে ও সিটি কাউন্সিলের নতুন নির্বাচনে কালভাঁর বিরোধীদের বের করে দেওয়া হয়। কালভাঁ তার শেষ জীবন জেনেভা তথা সাড়া ইউরোপজুড়ে সংস্কারের কথা প্রচার করে অতিবাহিত করেছেন।  কালভাঁ ছিলেন একজন অক্লান্ত বিবাদমান ও কৈফতমূলক লেখক যিনি অসংখ্য বিতর্ক তৈরি করেছেন। তিনি ফিলিপ ম্যালান চ্যাথন ও হেইনরিচ বুলিঞ্জারসহ আরো অনেক সংস্কারকের সাথে আন্তরিক ও সহায়ক পত্র বিনিময় করতেন। ইনস্টিটিউট ছাড়াও, তিনি বাইবেলের অধিকাংশ বই, সেইসাথে পারমার্থিক চুক্তি এবং কনফেশনাল বইয়ের নথি সম্পর্কে নেভিগেশন মন্তব্য লিখেছিলেন। তিনি নিয়মিতিভাবে বা সপ্তাহ জুড়ে গির্জার বেদীতে বসে ধর্মপ্রচারের জন্য ভাষণ দিতেন। কালভাঁ অগাস্টিনীয় ঐতিহ্য দ্বারা প্রভাবিত হয়েছিলেন।  কালভাঁর লেখা ও হিতোপদেশ ধর্মতত্ত্বের শাখার জন্য যে বীজ বপন করেছিল তা কালভাঁ-র নাম বহন করছে। দ্য রিফর্মড, কংগ্রেগেসনাল ও প্রেসবেটেরিয়ান গির্জা কালভাঁকে তাদের বিশ্বাসের প্রধান মুখপাত্র হিসেবে মনে করত যিনি (কালভাঁ) এই বিশ্বাসকে বিশ্বব্যাপী প্রচার করেছিলেন।   বহিঃসংযোগ        Writings of Calvin at the Christian Classics Ethereal Library  Writings and lectures by and about John Calvin at the SWRB   Sermons by Calvin  Psychopannychia  The Life of John Calvin by Theodore Beza  Catholic Encyclopedia  বিষয়শ্রেণী:১৫০৯-এ জন্ম বিষয়শ্রেণী:১৫৬৪-এ মৃত্যু বিষয়শ্রেণী:ফরাসি আইনজীবী বিষয়শ্রেণী:ফরাসি ধর্মীয় লেখক বিষয়শ্রেণী:খ্রিস্ট ধর্মীয় ব্যক্তিত্ব বিষয়শ্রেণী:ধর্মীয় নেতা বিষয়শ্রেণী:ধর্মীয় বিশ্বাস, ঐতিহ্য ও আন্দোলন বিষয়শ্রেণী:প্রাক্তন রোমান ক্যাথলিক বিষয়শ্রেণী:ধর্ম প্রবর্তক বিষয়শ্রেণী:অ্যাঙ্গলিকান সাধু বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
ইফ্রাত রায়টেন-মারোম (, জন্ম ১৫ মে ১৯৭২) בחירות 2021: חברי הכנסת ה-24 מטעם מפלגת העבודה  Mako, 25 March 2021 একজন ইসরায়েলি অভিনেত্রী, আইনজীবী এবং রাজনীতিবিদ। তিনি বর্তমানে ডেমোক্র্যাটদের জন্য নেসেটের সদস্য এবং পূর্বে ইসরায়েলি লেবার পার্টির সদস্য। তিনি পূর্বে শ্রম, কল্যাণ ও স্বাস্থ্য কমিটির সভাপতিত্ব করেছিলেন  এবং ২০২২ সালের নির্বাচনের পরে নেসেটে লেবার পার্টির উপদলের সভাপতিত্ব করেছিলেন।   জীবনী  রায়টেন মূলত একজন অভিনেত্রী এবং টেলিভিশন উপস্থাপক হিসেবে কাজ করতেন।Reform rabbi, Kahanist agitator, firebrand writer: The new Knesset’s 16 rookies  The Times of Israel, 26 March 2021 বাচ্চাদের চ্যানেল এবং চ্যানেল ১০- এ টিভি উপস্থাপক হিসাবে কাজ করা।Israeli, Michal (2021-02-03). "מי את אפרת רייטן?". Mako. Archived from the original on 2022-05-06. Retrieved 2022-05-06. তবে, তিনি আইনজীবী হওয়ার জন্য শিল্প ছেড়েছিলেন। ২০০৪ সালে একাডেমিক সেন্টার ফর ল অ্যান্ড সায়েন্সে এলএলবি অর্জন করার পর, তাকে ২০১২ সালে বারে ডাকা হয় এবং গোল্ডফার্ব সেলিগম্যান অ্যান্ড কোং- এর একজন অংশীদার Efrat Rayten  Goldfarb Seligman & Co. - সামরিক কর্মসূচি।   ২০২১ সালের নির্বাচনের আগে তিনি লেবার পার্টির তালিকায় পঞ্চম স্থানে ছিলেন, בחירות 2021: חברי הכנסת ה-24 מטעם מפלגת העבודה  Mako, 25 March 2021 এবং পার্টি সাতটি আসন জিতে নেসেটে নির্বাচিত হন। তাকে ২০২২ সালের নির্বাচনের জন্য শ্রম তালিকায় চতুর্থ স্থানে রাখা হয়েছিল এবং দলটি চারটি আসনে জয়ী হওয়ায় তিনি পুনরায় নির্বাচিত হন।  তিনি ২০২৪ সালের নেতৃত্ব নির্বাচনে লেবার পার্টির নেতৃত্বের প্রার্থী হিসাবে দাঁড়ানোর ইচ্ছা করেছিলেন। কিন্তু পরিবর্তে ইয়ার গোলানকে সমর্থন করেছিলেন।  ইফ্রাত রায়টেন তেল আবিবে থাকেন।   তথ্যসূত্র    বহিঃসংযোগ     বিষয়শ্রেণী:দ্য ডেমোক্র্যাট (ইসরায়েল) এর রাজনীতিবিদ বিষয়শ্রেণী:নেসেটের নারী সদস্য বিষয়শ্রেণী:হাইফার রাজনীতিবিদ বিষয়শ্রেণী:নেসেটের সদস্য ২০২২-২০২৬ বিষয়শ্রেণী:নেসেটের সদস্য ২০২১-২০২২ বিষয়শ্রেণী:জীবিত ব্যক্তি বিষয়শ্রেণী:ইহুদি ইসরায়েলি রাজনীতিবিদ বিষয়শ্রেণী:ইসরায়েলি টেলিভিশন অভিনেত্রী বিষয়শ্রেণী:ইসরায়েলি শ্রমিক দলের রাজনীতিবিদ বিষয়শ্রেণী:১৯৭২-এ জন্ম বিষয়শ্রেণী:ইসরায়েলি নারী আইনজীবী বিষয়শ্রেণী:ইসরায়েলি অভিনয়শিল্পী-রাজনীতিবিদ
চিকিৎসা বিজ্ঞানে, নাড়ির স্পন্দন বলতে প্রশিক্ষিত আঙ্গুল দ্বারা হৃৎচক্রের সময় অনুভূত ধমনীগাত্রের চাপের তারতম্যকে বুঝায়। শরীরপৃষ্ঠে যেসব স্থানে ধমনীর সংকোচনকে অনুভব করা যায় সেখানেই নাড়ির স্পন্দন পাওয়া যায়। যেমন ঘাড়ে (ক্যারোটিড ধমনী ), কব্জি (রেডিয়াল ধমনী ), কুঁচকিতে (ফিমোরাল ধমনী ), হাঁটুর পিছনে (পপলিটিয়াল ধমনী ), গোড়ালি সন্ধির কাছে (পোস্টেরিয়র টিবিয়াল ধমনী ), এবং পায়ে (ডর্সালিস পেডিস ধমনী )। নাড়ির স্পন্দন,(বা প্রতি মিনিটে ধমনী নাড়ির গণনা) হৃদস্পন্দন পরিমাপের সমতুল্য। হৃদস্পন্দন শ্রবণের জন্য স্টেথোস্কোপ ব্যবহার করা হয়। তাই এক মিনিটের জন্য গণনাকৃত হৃদস্পন্দনকে সার্বিকভাবে নাড়ির স্পন্দন বলা যায়। রেডিয়াল ধমনির নাড়ির স্পন্দন সাধারণত তিনটি আঙুল ব্যবহার করে পরিমাপ করা হয়। আঙুলগুলো হলো :তর্জনী, মধ্যমা এবং অনামিকা আঙুৃল। নাড়ির স্পন্দনের অধ্যয়ণ স্ফিগমোলজি নামে পরিচিত।   শারীরতত্ত্ব  থাম্ব| রেডিয়াল ধমনীতে নাড়ির স্পন্দন দেখা হচ্ছে  থাম্ব| নাড়ির স্পন্দনের জন্য প্রস্তাবিত পয়েন্ট ক্লডিয়াস গ্যালেন হলো সর্বপ্রথম শারীরতত্ত্ববিদ যিনি নাড়ির স্পন্দন বর্ণনা করেছিলেন। Temkin 165;BBC[a] নাড়ি হল প্রশিক্ষিত পর্যবেক্ষকের কাছে সিস্টোলিক রক্তচাপ নির্ধারণের সমীচীন একটি স্পর্শগ্রাহ্য পদ্ধতি। ডায়াস্টোলিক রক্তচাপ স্পন্দনযোগ্য নয় এবং হৃদস্পন্দনের মধ্যে ঘটে যাওয়া স্পর্শগ্রাহ্য পদ্ধতির দ্বারা পর্যবেক্ষণ করা যায় না।   বৈশিষ্ট্য    হার  বিশ্রামের সময় প্রতি মিনিটে স্বাভাবিক নাড়ির স্পন্দনের হার দেখানো হলো (বিপিএম): U.S. Department of Health and Human Services - National Ites of Health Pulse নবজাতক (০-৩ মাস বয়সী) শিশু(৩ - ৬ মাস) শিশু (৬ - ১২ মাস) শিশু (১ - ১০ বছর) ১০ বছরের বেশি বয়সীশিশু এবং বয়স্ক ভাল-প্রশিক্ষিত প্রাপ্তবয়স্ক ক্রীড়াবিদ ৯৯-১৪৯ ৮৯-১১৯ ৭৯-১১৯ ৬৯-১২৯ ৫৯-৯৯ ৩৯-৫৯ হৃৎপিণ্ডের সামগ্রিক স্বাস্থ্য পরীক্ষা করতে নাড়ির স্পন্দন ব্যবহার করা যেতে পারে। নাড়ির স্পন্দন কমে যাওয়া বা ব্র্যাডিকার্ডিয়া বিপজ্জনক হতে পারে। বিপজ্জনক ধীর হৃদস্পন্দনের লক্ষণের মধ্যে রয়েছে দুর্বলতা, শক্তি হ্রাস এবং অজ্ঞান হয়ে যাওয়া।    ছন্দ    ৭০    নিদর্শন    সাধারণ স্থান  নাড়ির স্পন্দন পরীক্ষা করার স্থানগুলোকে কেন্দ্রীয় এবং প্রান্তীয় এই দুই ভাগে ভাগ করা যেতে পারে। কেন্দ্রীয় নাড়ির স্পন্দনের মধ্যে রয়েছে ক্যারোটিড, ফিমোরাল এবং ব্র্যাকিয়াল নাড়ির স্পন্দন।    ঊর্দ্ধবাহুতে  থাম্ব|ঊর্ধ্ববাহুতে নাড়ির স্পন্দনের জন্য ধমনী   ইতিহাস  নাড়ির স্পন্দন নির্ভুলভাবে পরিমাপ করা প্রথম ব্যক্তি ছিলেন সান্তোরিও। যিনিপালসিলোজিয়ামআবিষ্কার করেছিলেন। পালসিলোজিয়াম হলো সরল দোলকের একটি রূপ। পরবর্তীতে গ্যালিলিও গ্যালিলেই এর বিকাশ সাধন করেছিলেন।  এক শতাব্দী পরে অন্য একজন চিকিৎসক, ডি ল্যাক্রোইক্স, কার্ডিয়াক ফাংশন পরীক্ষা করার জন্য পালসিলোজিয়াম ব্যবহার করেন।   আরও দেখুন    হৃৎস্পন্দনের হার   তথ্যসূত্র    বহিঃসংযোগ   আপনার নাড়ির স্পন্দনের সাথে সাথে অনলাইনে পালস পরিমাপ করুন বিষয়শ্রেণী:রক্ত সংবহনের শারীরতত্ত্ব বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:চিকিৎসাবিজ্ঞানে গণিত
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মাসুম-আল-হাসান (আলাপ) ১৬:৫৭, ৬ এপ্রিল ২০২৪ (ইউটিসি) আমানতুল্যা প্রধান মাধ্যমিক বিদ্যালয়   – (অপসারণের প্রস্তাবনা দেখুনলগ দেখুন) () উচ্চ বিদ্যালয়গুলো স্বয়ংক্রিয়ভাবে উল্লেখযোগ্য নয়, প্রতিষ্ঠানটির কোন ঐতিহাসিক গুরুত্ব পাওয়া যায় নি। নিবন্ধটি WP:NSCHOOL বা WP:GNG অনুসারে উল্লেখযোগ্য নয়। —শাকিল (আলাপ · অবদান) ১৭:২২, ২৫ মার্চ ২০২৪ (ইউটিসি)   Ahmed Reza Khan (আলাপ) ১১:১৬, ২৭ মার্চ ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মহেন্দ্র বীরেন নাগামুতু (; জন্ম: ৯ অক্টোবর, ১৯৭৫) বারবাইসের হুইম এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার।List of West Indies Test Cricketers ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০ থেকে ২০০২ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। লেগ ব্রেক বোলিংয়ের পাশাপাশি বামহাতে নিচেরসারিতে কার্যকরী ব্যাটিংশৈলী প্রদর্শন করেছেন মহেন্দ্র নাগামুতু।   খেলোয়াড়ী জীবন  ১৯৯৪-৯৫ মৌসুম থেকে মহেন্দ্র নাগামুতু’র প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে পাঁচটিমাত্র টেস্ট ও চব্বিশটি একদিনের আন্তর্জাতিকে অংশগ্রহণ করেছেন মহেন্দ্র নাগামুতু। ৩১ আগস্ট, ২০০০ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৯ অক্টোবর, ২০০২ তারিখে মুম্বইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।  ২০০০-০১ মৌসুমে অস্ট্রেলিয়া গমন করেন। সিডনিতে সিরিজের দ্বিতীয় টেস্টে ৬৮ রান করেছিলেন। লেগ ব্রেক বোলিংয়ে দক্ষ থাকা সত্ত্বেও ব্যাটসম্যান হিসেবে বুক বরাবর উঠে আসা বলগুলোকে সাবলীল ভঙ্গীমায় স্বাচ্ছন্দ্যে মোকাবেলা করেছিলেন। আক্রমণাত্মক ঢংয়ের অধিকারী বামহাতি ব্যাটসম্যান মহেন্দ্র নাগামুতু অসাধারণ ফিল্ডার হিসেবেও সুনাম কুড়িয়েছেন।   ব্যক্তিগত জীবন  ভারতীয় বংশোদ্ভূত অপর দুই বিখ্যাত ওয়েস্ট ইন্ডিয়ান ব্যাটসম্যান - রোহন কানহাই ও আলভিন কালীচরণের ভাইপো তিনি। তার আরেক ভাই বিশাল নাগামুতু গায়ানার পক্ষে প্রথম-শ্রেণীর ক্রিকেট খেলেছেন।   তথ্যসূত্র    আরও দেখুন   পেড্রো কলিন্স  ডেসমন্ড লুইস  ত্রিনিদাদ ও টোবাগো জাতীয় ক্রিকেট দল  ওয়েস্ট ইন্ডিয়ান টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:গায়ানি ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:গায়ানার ক্রিকেটার বিষয়শ্রেণী:গায়ানীয় হিন্দু বিষয়শ্রেণী:ইন্দো-গায়ানীয় ব্যক্তি
আসি ঘাট ভারতের উত্তরপ্রদেশের বারাণসী শহরে গঙ্গা নদীর তীরে অবস্থিত সর্ব দক্ষিণের ঘাট। ঘাটটি দীর্ঘমেয়াদী বিদেশী শিক্ষার্থী, গবেষক এবং পর্যটক থাকার জায়গা হিসেবে প্রসিদ্ধ।   পর্যটন  আসি ঘাট বারাণসীর সর্বদক্ষিণে অবস্থিত ঘাট। বারাণসীর বেশিরভাগ দর্শনার্থীর কাছে ঘাটটি দীর্ঘমেয়াদী বিদেশী শিক্ষার্থী, গবেষক এবং পর্যটকদের বাস করার জায়গা হিসেবে পরিচিত। অসিঘাটে পর্যটকদের জন্য আকর্ষণীয় ও পর্যটন সংশ্লিষ্ট অনেক কর্মকাণ্ড রয়েছে। পর্যটকরা এই ঘাট থেকে গঙ্গা নদীতে ভ্রমণের জন্য নৌকায় চড়তে পারেন, বেলুনে চড়ে বারাণসীর আকাশদৃশ্য উপভোগ করতে পারেন। এছাড়াও এই ঘাটে প্রতিদিন সন্ধ্যায় বিনোদনমূলক অনুষ্ঠান হয়। ঘাটে অবস্থিত রেস্তোরাগুলি বারাণসীর অন্যতম খাবার জায়গা হিসেবে পরিচিত।  এইঘাটে সাধারণ দিনগুলিতে প্রতি ঘণ্টায় ৩০০ জন দর্শণার্থী আগমন করে সাধারণ দিন ঘাটে ঘুরতে আসা বেশিরভাগ দর্শণার্থীরা কাশী হিন্দু বিশ্ববিদ্যালয়ের শিক্ষার্থী। উত্সবের দিনগুলিতে ঘণ্টা প্রতি ২৫০০ লোকের আগমন ঘটে। শিবরাত্রির মতো উৎসবের সময় এই ঘাটে একসাথে প্রায় ২২,৫০০ জন লোকের থাকার ব্যবস্থা করা হয়।  হিন্দু বিশ্বাস অনুযায়ী মহাকবি তুলসীদাস অসি ঘাট হতেই স্বর্গের উদ্দেশ্যে যাত্রা করেন। ২০১০ সালে বারাণসীতে বোমা হামলার পরে পর্যটকদের যেকোন সমস্যা দ্রুত সমাধানের জন্য অসিঘাটের আশেপাশের এলাকায় অতিরিক্ত পুলিশ থাকে।   জনসংস্কৃতিতে  অসিঘাট ভারতের জনসংস্কৃতিতে বিশেষ স্থান দখল করে আছে। এই ঘাটের আশেরপাশের এলাকা বিভিন্ন উপন্যাস, গল্পের বিষয় হিসেবে ও চলচ্চিত্রে দেখানো হয়েছে।  লেখক কাশিনাথ সিং'য়ের হিন্দি উপন্যাস কাশী কা অসি-এর পটভূমি অসিঘাটের আশেপাশের মহল্লাকে কেন্দ্র করে রচিত। উপন্যাস হতে চন্দ্র প্রকাশ দ্বিবেদী ২০১৮ সালে সানি দেওল অভিনীত চলচ্চিত্র মহল্লা অসি নির্মাণ করেন। ইতোপূর্বে বারাণসীর কাহিনীভিত্তিক ২০১৩ সালের চলচ্চিত্র রানঝানাতে অসিঘাটে চিত্রায়িত দৃশ্য রয়েছে।   চিত্রশালা    তথ্যসূত্র   বিষয়শ্রেণী:বারাণসীর ঘাট বিষয়শ্রেণী:উইকিউপাত্তে স্থানাঙ্ক আছে
right|150px  ভাতশালিক (Acridotheres tristis) Sturnidae (স্টার্নিডি) গোত্র বা পরিবারের অন্তর্গত Acridotheres (অ্যাক্রিডোথিরিস) গণের অন্তর্গত অত্যন্ত পরিচিত একটি পাখি। ভাতশালিকের বৈজ্ঞানিক নামের অর্থও অনুজ্জ্বল পঙ্গপালভূক (গ্রিক: akridos = পঙ্গপাল, theres = শিকারী; লাতিন: tristis = অনুজ্জ্বল বর্ণের)। এর দেহের বেশিরভাগ অংশ জুড়ে রয়েছে বাদামি রঙ। প্রাপ্তবয়স্ক পাখির মাথা ও ঘাড় কালচে। বুকের উপরের অংশ ও লেজ-উপরি ঢাকনিও কালো। দেহের বাকি অংশ কালচে বাদামি। কোন ঝুঁটি নেই। এর ডানার সাদা পট্টি ওড়ার সময় স্পষ্ট হয়। একই ভাবে স্পষ্ট হয় লেজের প্রান্তভাগ। অবসারণী-ঢাকনি সাদা। চোখের নিচে ও পেছনের পালকহীন চামড়া হলুদ। চোখ বাদামি বা লালচে বাদামি। ঠোঁট হলুদ। নিচের ঠোঁটের গোড়া সামান্য বাদামি-সবুজ। পা, পায়ের পাতা ও নখর হলুদ। স্ত্রী ও পুরুষ পাখির চেহারা একই রকম, কেবল আকারে সামান্য ভিন্নতা দেখা যায়। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।  ভাতশালিক পৃথিবীর বিভিন্ন দেশে ছড়িয়ে পড়েছে এবং ক্রমেই এ ছড়ানোর হার দ্রুতগতিতে বাড়ছে। আইইউসিএন কর্তৃক প্রজাতিটি অন্যতম "অনুপ্রবেশকারী ক্ষতিকর প্রজাতি" হিসেবে ঘোষিত হয়েছে। বিশেষ করে অস্ট্রেলিয়ায় ভাতশালিক বালাই হিসেবে চিহ্নিত। প্রজাতিটি সমগ্র পৃথিবীব্যাপী মানবস্বার্থ, বাস্তুতন্ত্র, কৃষি ও জীববৈচিত্র্যের প্রতি হুমকিস্বরূপ। বাকি অংশ পড়ুন...
তরাইয়ের ঝিঁ ঝিঁ ব্যাঙ (বৈজ্ঞানিক নাম:Zakerana teraiensis) ব্যাঙের একটি প্রজাতি, যার দেখা মেলে  দক্ষিণ নেপাল, ভারত এবং  বাংলাদেশের বিভিন্ন স্থানে। সম্প্রতি ভুটানেও এই প্রজাতির অস্তিত্বের খবর প্রকাশিত হয়েছে। এটির দেখা মেলে নদী ও পুকুরের নিকটবর্তী খোলা ঘাসভূমিতে।  তথ্যসূত্র  বিষয়শ্রেণী:বাংলাদেশের উভচর বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:বাংলাদেশের ব্যাঙ বিষয়শ্রেণী:ভারতের ব্যাঙ
বিজয়েন্দ্র কুমেরিয়া হলেন একজন ভারতীয় টেলিভিশন অভিনেতা, যিনি আজ কি হাউসওয়াইফ হ্যায়... সাব জানতি হ্যায়, পেয়ার কা দর্দ হ্যায় মিঠা মিঠা পেয়ারা পেয়ারা, তুমহারি পাখি এবং শাস্ত্রী সিস্টার্সের মতো ধারাবাহিকে অভিনয় করেছেন। তিনি ২০১৪ সালে ঈশিতা গাঙ্গুলির বিপরীতে শাস্ত্রী সিস্টার্স ধারাবাহিকে প্রথমবারের মতো প্রধান চরিত্রে অভিনয় করেছেন, যার মাধ্যমে তিনি খ্যাতি অর্জন করেন। বর্তমানে তিনি কালারসতে সম্প্রচারিত ধারাবাহিক উড়ানে সুরজ রাজবংশী চরিত্রে অভিনয় করছেন।  ব্যক্তিগত জীবন বিজয়েন্দ্র কুমেরিয়া হচ্ছেন একজন পাঞ্জাবি ব্যক্তি, ভারতের আহমেদাবাদ হচ্ছে তার মাতৃভূমি।  টেলিভিশন  সাল অনুষ্ঠান  চরিত্র চ্যানেল ২০১১–১২ছোটি বহুজলি ভরদ্বাজজি টিভি২০১২দ্য কমান্ড ফোর্সঅভিনবডিডি ন্যাশনাল২০১২–১৩আজ কি হাউসওয়াইফ হ্যায়... সাব জানতি হ্যায়উদ্দম চতুর্বেদীজি টিভি২০১৩–১৪পেয়ার কা দর্দ হ্যায় মিঠা মিঠা পেয়ারা পেয়ারাসামির দেশপান্ডেস্টার প্লাস২০১৪তুমহারি পাখিবিক্রমলাইফ ওকে২০১৪–১৫শাস্ত্রী সিস্টার্সস্কোয়াড্রন নেতা রজত সারিন কালারস২০১৬–বর্তমানউড়ানসুরজ রাজবংশী   রিয়্যালিটি অনুষ্ঠান  সাল অনুষ্ঠান  চ্যানেল মন্তব্য ২০১৫  কমেডি নাইটস উইথ কপিল || rowspan=5| কালারস || ঈশিতা গাঙ্গুলির সাথে |- | ২০১৬–১৭ || বিগ বস ১০ ||  |- | rowspan=3| ২০১৭ || রাইজিং স্টার্স  |- | ছোটে মিয়াঁ ||  |- | মিরচি টপ ২০    তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেতা বিষয়শ্রেণী:গুজরাতি ব্যক্তি বিষয়শ্রেণী:১৯৮৬-এ জন্ম বিষয়শ্রেণী:হিন্দি টেলিভিশনের অভিনেতা বিষয়শ্রেণী:মুম্বইয়ের অভিনেতা
হেইসন ফ্যাবিয়ান মুরিয়ো সেরন (জন্ম: ২৭ মে ১৯৯২) একজন কলম্বিয়ান পেশাদার ফুটবলার যিনি স্পেনীয় ক্লাব ভালেনসিয়া এবং কলম্বিয়া জাতীয় দল এর হয়ে সেন্টার ব্যাক হিসেবে খেলেন।  মুরিয়োর ফুটবলার জীবনে হাতেখড়ি হয় কলম্বিয়ার স্থানীয় ক্লাব দেপোর্তিভো কালি এর হয়ে। ২০১০ সালে তিনি ইতালির ক্লাব উদিনেসে তে যোগ দেন। সেখান থেকে তাকে তখনই স্পেনের ক্লাব গ্রানাদায় ধারে পাঠানো হয়। সেই বছরই গ্রানাদা বি দলের হয়ে তিনি তার পেশাদার ক্যারিয়ার শুরু করেন। ২০১১ সালে গ্রানাদা তাকে কিনে নিয়ে ধারে পাঠায় স্পেনীয় ক্লাব কাদিসে। ২০১২ সালে তাকে আবারও ধারে পাঠানো হয় আরেক স্পেনীয় ক্লাব লাস পালমাসে। ২০১৩ সালে তিনি গ্রানাদায় ফিরে আসেন এবং ২০১৫ সাল পর্যন্ত সেখানে খেলেন। ২০১৫ সালে ইতালীয় ক্লাব ইন্তারনাজিওনালে তাকে কিনে নেয়। ২০১৭ সালে মুরিয়ো ভালেনসিয়ায় ধারে যোগ দেয়ার মধ্য দিয়ে স্পেনে প্রত্যাবর্তন করেন। ২০১৮ সালে ভালেনসিয়া তাকে পাকাপাকিভাবে কিনে নেয়। ২০১৯ সালের জানুয়ারিতে তিনি ধারে যোগ দেন স্পেনের বার্সেলোনায়। ধারের মেয়াদ শেষে ১ জুলাই ২০১৯ তিনি ভালেনসিয়ায় প্রত্যাবর্তন করেন।  মুরিয়ো কলম্বিয়া অনূর্ধ্ব-১৭ এবং অনূর্ধ্ব-২০ দলে খেলেছেন। ২০১৪ সালের ১০ অক্টোবর এল সালভাদর এর বিপক্ষে প্রীতি ম্যাচে মুরিয়োর কলম্বিয়া জাতীয় দল এ অভিষেক হয়। ২০১৫ কোপা আমেরিকায় ব্রাজিলের বিপক্ষে ১-০ ব্যবধানে জেতা ম্যাচে তিনি একমাত্র গোলটি করেন। পরবর্তীতে তিনি উক্ত টুর্নামেন্টের সেরা উদীয়মান খেলোয়াড় নির্বাচিত হন।  পরিসংখ্যান ক্লাব  ক্লাবমৌসুমলিগকাপইউরোপমোটউপস্থিতিগোলউপস্থিতিগোলউপস্থিতিগোলউপস্থিতিগোল গ্রানাদা২০১৩–১৪৩২১২০—৩৪১২০১৪–১৫১৯০০০—১৯০মোট৫১১২০—৫৩১কাদিস (ধার)২০১১–১২২৭৩২০—২৯৩মোট২৭৩২০—২৯৩লাস পালমাস (ধার)২০১২–১৩৩৭৩৪০—৪১৩মোট৩৭৩৪০—৪১৩ইন্তারনাজিওনালে২০১৫–১৬৩৪২১০—৩৫২২০১৬–১৭২৭০২১৫০৩০১মোট৬১২৩১৫০৬৫৩ভালেনসিয়া (ধার)২০১৭–১৮১৭০০০—১৭০ভালেনসিয়া২০১৮–১৯১০১০১০৩০মোট১৮০১০১০২০০বার্সেলোনা (ধার)২০১৮–১৯২০২০০০২০ সর্বমোট১৯৬৯১৪১৬০২১৬১০  আন্তর্জাতিক   কলম্বিয়াসালউপস্থিতিগোল২০১৪৪০২০১৫১১১২০১৬১০০২০১৭০০২০১৮২০মোট২৭১  অর্জন ক্লাব বার্সেলোনা  লা লিগা: ২০১৮-১৯  ভালেনসিয়া  কোপা দেল রে: ২০১৮-১৯  আন্তর্জাতিক  কোপা আমেরিকা: তৃতীয় স্থান: ২০১৬  ব্যক্তিগত  কোপা আমেরিকা সেরা উদীয়মান খেলোয়াড়: ২০১৫  কোপা আমেরিকা বর্ষসেরা দল: ২০১৫  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কলম্বিয়ার আন্তর্জাতিক ফুটবলার বিষয়শ্রেণী:লা লিগার খেলোয়াড় বিষয়শ্রেণী:ভালেনসিয়া ফুটবল ক্লাবের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:কাদিস ফুটবল ক্লাবের খেলোয়াড় বিষয়শ্রেণী:সেলতা ভিগোর খেলোয়াড় বিষয়শ্রেণী:গ্রানাদা ফুটবল ক্লাবের খেলোয়াড় বিষয়শ্রেণী:গ্রানাদা ফুটবল ক্লাব বি-এর খেলোয়াড় বিষয়শ্রেণী:ইউনিয়ন দেপোর্তিভা লাস পালমাসের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:উনিওনে কালচো সাম্পদোরিয়ার খেলোয়াড় বিষয়শ্রেণী:উদিনেসে কালচোর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:কলম্বীয় প্রবাসী ফুটবলার বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:কাতার স্টার্স লিগের খেলোয়াড় বিষয়শ্রেণী:কলম্বিয়ার অনূর্ধ্ব-২০ আন্তর্জাতিক ফুটবলার বিষয়শ্রেণী:কলম্বিয়ার আন্তর্জাতিক যুব ফুটবলার
দক্ষিণ এশীয় গেমস () চার-বার্ষিকভিত্তিতে প্রবর্তিত বহু-ক্রীড়া প্রতিযোগিতা হিসেবে দক্ষিণ এশিয়ার ক্রীড়াবিদগণ অংশগ্রহণ করে থাকেন। কিন্তু মাঝেমাঝেই এটি অনিয়মিতভাবে অনুষ্ঠিত হতে দেখা যায়। ১৯৮৩ সালে দক্ষিণ এশীয় ক্রীড়া সংস্থা গঠন করা হয়। সংস্থার নির্বাহী পরিচালনা পরিষদ কর্তৃক সর্বপ্রথম এ প্রতিযোগিতাটি ১৯৮৪ সালে নেপালের কাঠমান্ডুতে অনুষ্ঠিত হয়। ২০০৪ সাল পর্যন্ত এ প্রতিযোগিতার পূর্বেকার নাম ছিল দক্ষিণ এশীয় ফেডারেশন গেমস বা সাফ গেমস। এ সংস্থার বর্তমান সদস্য সংখ্যা হচ্ছে ৮। সার্কভূক্ত নতুন সদস্য দেশ হিসেবে আফগানিস্তান এ পর্যন্ত দু'টি প্রতিযোগিতায় অংশ নেয়। প্রতিষ্ঠাকালীন সময়ে বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কা একাদশ প্রতিযোগিতার সবগুলোতেই অংশগ্রহণ করেছে। প্রায়শঃই এ প্রতিযোগিতাকে অলিম্পিক গেমসের এশীয় সংস্করণ হিসেবে গণ্য করা হয়।   ইতিহাস  ১৯৮৪ সালে নেপালের রাজধানী কাঠমান্ডুতে প্রথম দক্ষিণ এশীয় গেমস প্রতিযোগিতা অনুষ্ঠিত হয়। গঠনতন্ত্র মোতাবেক প্রতি দুই বছর অন্তর নিয়মিতভাবে প্রতিযোগিতা আয়োজনের কথা থাকলেও মাঝে মাঝেই তা কক্ষচ্যুত হয়। এ সময় প্রতিযোগিতার নাম ছিল দক্ষিণ এশীয় ফেডারেশন গেমস বা সাফ গেমস। কিন্তু ২০০৪ সালে সংস্থার পরিচালনা পরিষদের ৩২তম সভায় গৃহীত সিদ্ধান্ত মোতাবেক আনুষ্ঠানিকভাবে ফেডারেশন শব্দটি বাদ দেয়া হয়। প্রতিযোগিতার গুরুত্ব ও দর্শক আকৃষ্টতার বিষয়টি চিন্তা করেই তা করা হয়েছিল।It will be South Asian Games.Rediff news.April 2, 2004.  প্রতিষ্ঠাকালীন সময় থেকেই ফুটবল খেলাটি দক্ষিণ এশীয় গেমসে অন্তর্ভুক্ত ছিল।South Asian Federation Games বাংলাদেশের রাজধানী ঢাকায় অনুষ্ঠিত ২০১০ সালের প্রতিযোগিতায় প্রথমবারের মতো প্রমিলা ফুটবল খেলা বিষয়টি স্থান পায়।11th South Asian Federation Games 2010 (Bangladesh)   স্বাগতিক শহর   সালপ্রতিযোগিতার বিবরণস্বাগতিক শহরদেশ১৯৮৪১মকাঠমান্ডুনেপাল১৯৮৫২য়ঢাকাবাংলাদেশ১৯৮৭৩য়কলকাতাভারত১৯৮৯৪র্থইসলামাবাদপাকিস্তান১৯৯১৫মকলম্বোশ্রীলঙ্কা১৯৯৩৬ষ্ঠঢাকাবাংলাদেশ১৯৯৫৭মমাদ্রাজভারত১৯৯৯৮মকাঠমান্ডুনেপাল২০০৪৯মইসলামাবাদপাকিস্তান২০০৬১০মকলম্বোশ্রীলঙ্কা২০১০১১শঢাকাবাংলাদেশ২০১৬১২শ গুয়াহাটি ও শিলংভারত২০১৯১৩শকাঠমান্ডু, পোখরা ও জনকপুরনেপাল   দক্ষিণ এশীয় বীচ গেমস  সালপ্রতিযোগিতার বিবরণস্বাগতিক শহরদেশ২০১১১মহাম্বানতোতাশ্রীলঙ্কা২০১৩২য়মালেমালদ্বীপ   দক্ষিণ এশীয় শীতকালীন গেমস  সালপ্রতিযোগিতার বিবরণস্বাগতিক শহরদেশ২০১১১মদেরাদুন ও অলীভারত   শীর্ষ স্থান    দেশ ১ম স্থান ২য় স্থান ৩য় স্থান  ১৩ বার - -  - ৭ বার ৪ বার  - ৪ বার ৭ বার  - ২ বার -  - - ২ বার   মোট পদক তালিকা  র‌্যাঙ্ক/অবস্থানএনওসিঅংশগ্রহণকারী দেশস্বর্ণরূপাব্রোঞ্জসর্বমোট পদক ১    ১৩  ১২৬৩  ৭৩৬  ৩৭৯  ২৩৭৮ ২    ১৩  ২৯৭  ৪২১  ৪৩২  ১১৫০ ৩    ১৩  ২৫০  ৪৩৬  ৬৮১  ১৩৬৭ ৪    ১৩  ১২৪  ১৮৬  ৩৮০  ৬৯০ ৫    ১৩  ৮৬  ২১০  ৪৯৩  ৭৮৯ ৬   ৪  ২১  ২৮  ৭৯  ১২৮ ৭    ১৩  ২  ২৩  ৬৬  ৯১ ৮    ১৩ ১  ৩  ১৩  ১৭  তথ্যসূত্র    আরও দেখুন   ক্রীড়া  প্রতিযোগিতা  খেলোয়াড়  বিশ্বকাপ ক্রিকেট  বিশ্বকাপ ফুটবল   বহিঃসংযোগ   Official Site  Pakistan Sports Board:South Asian Games   বিষয়শ্রেণী:দক্ষিণ এশীয় গেমস বিষয়শ্রেণী:দক্ষিণ এশিয়া বিষয়শ্রেণী:বহু-ক্রীড়া প্রতিযোগিতা বিষয়শ্রেণী:১৯৮৪-এ প্রতিষ্ঠিত পুনরাবৃত্ত ক্রীড়া ঘটনা বিষয়শ্রেণী:এশিয়ার বহু-ক্রীড়া প্রতিযোগিতা বিষয়শ্রেণী:এশীয় আন্তর্জাতিক ক্রীড়া প্রতিযোগিতা বিষয়শ্রেণী:দক্ষিণ এশিয়ায় ক্রীড়া বিষয়শ্রেণী:১৯৮৪-এ এশিয়ায় প্রতিষ্ঠিত